การรถไฟแห่งประเทศไทย เพิ่มขบวนรถเชิงสังคมรองรับการเดินทางของประชาชนทุกภาค
นายนิรุฒ มณีพันธ์ ผู้ว่าการรถไฟแห่งประเทศไทย หรือ รฟท. เปิดเผยว่า รฟท. ดำเนินการตามแนวทางการผ่อนปรนนโยบายมาตรการเฝ้าระวังการแพร่ระบาดของโรคโควิด–19 ของ ศบค. และรองรับความต้องการของผู้ใช้บริการ การรถไฟฯ จึงได้เปิดเดินขบวนรถเชิงสังคมเพิ่มเติมและปรับเปลี่ยนสถานีต้นทางปลายทางของขบวนรถในบางเส้นทางใหม่ ประกอบด้วยตั้งแต่วันที่ 1 กุมภาพันธ์ 2564 เป็นต้นไปเปิดให้บริการ เส้นทางสายเหนือ จำนวน 10 ขบวน สายใต้ จำนวน 4 ขบวน สายตะวันออก จำนวน 4 ขบวน ส่วนสายตะวันออกเฉียงเหนือ จำนวน 8 ขบวน เปิดให้บริการขบวนรถตั้งแต่ 28 มกราคม 2564 และอีก 6 ขบวนเปิดให้บริการในวันที่ 1 กุมภาพันธ์ 2564 รวมถึงขบวนรถธรรมดาที่ 277/278 กรุงเทพ – กบินทร์บุรี – กรุงเทพ - ขบวนรถธรรมดาที่ 279/280 กรุงเทพ – ด่านพรมแดนบ้านคลองลึก - กรุงเทพ เปลี่ยนเป็น กรุงเทพ – อรัญประเทศ - กรุงเทพการปรับการให้บริการเดินรถในครั้งนี้ การรถไฟฯ ได้คำนึงถึงความสะดวกในการให้บริการของประชาชน ควบคู่กับมาตรการเฝ้าระวังและป้องกันการแพร่ระบาดของไวรัสโควิด–19 ตามนโยบายของกระทรวงคมนาคม กรมการขนส่งทางรางและกระทรวงสาธารณสุขอย่างเคร่งครัด โดยกำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากาก พร้อมกับให้สแกนแอปพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอปพลิเคชันไทยชนะให้กรอกข้อมูลการเดินทางแทน